4. Nodokļu atvieglojumu (atlaižu) un nodokļu parādu summas

4.1. Nodokļu atvieglojumi un atlaides

Ar nodokļu izdevumiem saprot jebkuras tiesību aktu normas vai praksi, kas samazina vai atliek nodokļu maksājumus kādai nodokļu maksātāju grupai salīdzinājumā ar nodokļa pamatlikmi. Tā kā nodokļu izdevumi nav faktiski budžeta izdevumi, tad izdevumu apmērs ir nosacīts, pieņemot novērtējumu par maksājumiem vispārīgā gadījumā.

Par nodokļu atvieglojumu var uzskatīt jebkuras novirzes no attiecīgās valsts likumos noteiktā vispārējā nodokļu režīma, kas kādam nodokļu maksātājam vai maksātāju grupai paredz nodokļa sloga samazinājumu vai izdevīgāku nodokļa nomaksas kārtību, vadoties pēc kritērija, ka nodokļu maksātājs vai to grupa atbilst nodokļu likumā noteiktai pazīmei (ienākumu apmērs, ģimenes stāvoklis, saimnieciskās darbības veids, reģions u.tml.).

Nodokļu izdevumiem var būt dažādas formas:

1. izņēmumi ar nodokli apliekamajā bāzē;
2. ar nodokli neapliekamā bāzes daļa (piemēram, neapliekamais minimums);
3. samazinātas likmes;
4. atlikts nodokļa maksājums;
5. samazinājums nodokļu saistībās.

Nodokļu atvieglojumi bieži vien ir radīti, lai zināmā mērā kompensētu augstās likmes dažādu nodokļu kategorijās, bet pastāv arī citi būtiski faktori – tirgus nepilnību labošana, ienākumu pārdales veicināšana, atsevišķu nozaru un reģionu ekonomiskā stimulēšana, kā arī administratīvā sloga samazināšana.

Nodokļu atvieglojumi bieži tiek uzskatīti par vienkāršu risinājumu nodokļu politikas problēmām, jo tos ir samērā viegli iekļaut budžeta projektā, kas šķietami nerada papildu izmaksas atšķirībā no infrastruktūras attīstības, cilvēkresursu apmācības vai citām programmām, kas veicina investīcijas.

### **Kopējie nodokļu atvieglojumi**

**2017.gadā** kopējais būtiskāko nodokļu atvieglojumu apmērs bija **2 547,7**milj. *euro*, kas ir **45%** no analizēto nodokļu kopējiem ieņēmumiem un **9,49%** no IKP (skat. 4.1.tab.). Lai arī nodokļu atvieglojumu kopējam apmēram pēdējo gadu laikā bija tendence pieaugt, redzams, ka 2017.gadā kopējais apmērs ir samazinājies par 5% un arī īpatsvars pret IKP un kopējiem nodokļu ieņēmumiem ir nedaudz samazinājies, ko galvenokārt ietekmēja nodokļu atvieglojumu izmantošanas intensitāte un nodokļu politikas izmaiņas.

***4.1.tabula. Būtiskākie nodokļu atvieglojumi pēc to apmēra 2015. – 2017.gadā***

|  |  |  |  |
| --- | --- | --- | --- |
| **Nodoklis** | **2015** | **2016** | **2017** |
| **Milj. *euro*** | *% no NI1* | *% no IKP* | **Milj. *euro*** | *% no NI\** | *% no IKP* | **Milj. *euro*** | *% no NI1* | *% no IKP* |
|
| 1. Iedzīvotāju ienākuma nodoklis
 | **861,7** | *60,0* | *3,54* | **870,7** | *57,0* | *3,49* | **855,4** | *50,5* | *3,18* |
| 1. Uzņēmumu ienākuma nodoklis
 | **362,5** | *94,6* | *1,49* | **431,6** | *102,8* | *1,73* | **320,6** | *75,3* | *1,19* |
| 1. Mikrouzņēmumu nodoklis
 | **170,0** | *288,9* | *0,70* | **186,8** | *294,2* | *0,75* | **147,1** | *179,1* | *0,55* |
| 1. Nekustamā īpašuma nodoklis
 | **10,1** | *5,2* | *0,04* | **14,5** | *6,6* | *0,06* | **16,0** | *7,0* | *0,06* |
| 1. Pievienotās vērtības nodoklis
 | **851,0** | *44,7* | *3,5* | **862,7** | *42,7* | *3,5* | **842,7** | *38,5* | *3,14* |
| 1. Akcīzes nodoklis
 | **96,0** | *12,1* | *0,39* | **119,2** | *13,8* | *0,48* | **145,6** | *16,0* | *0,54* |
| 1. Dabas resursu nodoklis
 | **173,0** | *796,8* | *0,71* | **177,5** | *993,9* | *0,71* | **203,5** | *794,2* | *0,76* |
| 1. Transportlīdzekļu ekspluatācijas nodoklis
 | **4,3** | *5,4* | *0,02* | **6,5** | *7,8* | *0,03* | **10,0** | *11,0* | *0,04* |
| 1. Uzņēmumu vieglo transport­līdzekļu nodoklis
 | **3,5** | *17,3* | *0,01* | **3,9** | *18,1* | *0,02* | **4,3** | *19,7* | *0,02* |
| 1. Elektroenerģijas nodoklis
 | **7,5** | *460,9* | *0,03* | **9,2** | *1001,6* | *0,04* | **2,6** | *56,5* | *0,01* |
| **KOPĀ** | **2 539,7** | ***51,8*** | ***10,4*** | **2 682,8** | ***51,2*** | ***10,8*** | **2 547,7** | ***45,0*** | ***9,49*** |

*1% no analizētā nodokļa ieņēmumiem, ailē KOPĀ – % no analizēto nodokļu kopējiem ieņēmumiem*

***Datu avots:*** *Finanšu ministrijas aprēķini pēc Valsts ieņēmumu dienesta datiem*

Lielākie nodokļu atvieglojumi pēc to apmēra 2017.gadā ir bijuši iedzīvotāju ienākuma nodokļa atvieglojumi un pievienotās vērtības nodokļa – attiecīgi **33,6%** un **33,1%** no visiem identificējamiem nodokļu atvieglojumiem pēc to apmēra, tiem seko uzņēmumu ienākuma nodokļa, dabas resursu nodokļa, akcīzes nodokļa un mikrouzņēmumu nodokļa atvieglojumi – attiecīgi **12,6%**, **8,0%**, **5,7%** un **5,8%** procenti.

Vismazākie apmēri bija nekustamā īpašuma nodokļa, transportlīdzekļu nodokļu un elektroenerģijas nodokļa atvieglojumiem – attiecīgi 0,6%, 0,6% un 0,1% no kopējiem identificējamiem nodokļu atvieglojumiem. Uzskatāms nodokļu atvieglojumu sadalījums atspoguļots 4.1.attēlā.

***4.1.att. Nodokļu atvieglojumu procentuālais sadalījums pēc to apmēra 2017.gadā***

*(Datu avots: Finanšu ministrijas aprēķini pēc Valsts ieņēmumu dienesta datiem)*

Nodokļu atvieglojumus nosacīti var iedalīt pēc to mērķa. Kā var redzēt 4.2.attlēlā, lielākie nodokļu atvieglojumi pēc to apmēra un mērķa tiek piešķirti *sociālā rakstura atvieglojumiem* – **68,0%** no visiem nodokļu atvieglojumiem pēc to apmēra. Otri lielākie nodokļu atvieglojumi pēc to apmēra un mērķa – **15,7%** no visiem nodokļu atvieglojumiem pēc to apmēra – tiek piešķirti *investīciju veicināšanai*. Tālāk seko nodokļu atvieglojumi *dabas resursu aizsardzībai* un *lauksaimniecībai* attiecīgi – **8,2%** un **2,6%** no visiem nodokļu atvieglojumiem pēc to apmēra.

***4.2.att. Nodokļu atvieglojumu procentuālais sadalījums pēc to apmēra un mērķa 2017.gadā***

*(Datu avots: Finanšu ministrijas aprēķini pēc Valsts ieņēmumu dienesta datiem)*

**Iedzīvotāju ienākuma nodokļa atvieglojumi**

Iedzīvotāju ienākuma nodokļa (turpmāk – IIN) atvieglojumus var iedalīt piecās grupās:

1. neapliekamie minimumi;
2. nodokļa atvieglojumi;
3. attaisnotie izdevumi;
4. neapliekamie ienākumi;
5. īpašie noteikumi.

Ar 2018.gadu stājās spēkā nodokļu reforma, kas balstās uz Valsts nodokļu politikas pamatnostādnēm 2018. – 2021.gadam un kas izstrādātas ciešā sadarbībā ar valdības sociālajiem un sadarbības partneriem. Viens no pasākumiem nodokļu reformas ietvaros ir darbaspēka nodokļu reformēšana, kuras mērķis ir samazināt darbaspēka nodokļa slogu īpaši strādājošajiem ar zemiem ienākumiem, palielināt strādājošo iedzīvotāju ienākumus un mazināt ienākumu nevienlīdzību.

Kopējais IIN atvieglojumu apmērs **2017.gadā** bija **855,4** milj. *euro* jeb **50,5%** no kopējiem IIN ieņēmumiem un **3,18%** no IKP (skat. 4.2.tabulu).

Visbūtiskāko ietekmi uz IIN ieņēmumiem atstāj atsevišķi sociālā rakstura atvieglojumi, t.i., neapliekamais minimums, neapliekamais minimums pensionāriem, atvieglojums par apgādībā esošām personām un atvieglojums personām ar invaliditāti.

***4.2.tabula. Iedzīvotāju ienākuma nodokļa atvieglojumu apmērs 2015. – 2017.gadā***

|  |  |  |  |  |
| --- | --- | --- | --- | --- |
| **Nodokļa atvieglojums** | **2015** | **2016** | *% pret iepr. gadu* | **2017** |
| **Milj. *euro*** | **Milj. *euro*** | *% pret iepr. gadu* | *% pret IIN ieņēm.* | *% pret IKP* |
| **1. Neapliekamie minimumi,** *tai skaitā:* | **479,2** | **472,6** | ***-1,4*** | **446,3** | ***-5,6*** | ***26,4*** | ***1,66*** |
| 1.1. Neapliekamais minimums | 138,2 | 138,5 | *0,2* | 115,2 | *-16,8* | *6,8* | *0,43* |
| 1.2. Neapliekamais minimums pensionāriem | 341,0 | 334,1 | *-2,0* | 331,1 | *-0,9* | *19,6* | *1,23* |
| **2. Nodokļa atvieglojumi,** *tai skaitā:* | **148,1** | **146,2** | ***-1,3*** | **149,8** | ***2,5*** | ***8,9*** | ***0,56*** |
| * 1. Atvieglojums par apgādībā esošu personu
 | 129,1 | 125,4 | *-2,9* | 127,4 | *1,6* | *7,5* | *0,47* |
| * 1. Atvieglojumi personām ar invaliditāti
 | 16,1 | 18,0 | *11,7* | 19,7 | *9,3* | *1,2* | *0,07* |
| * 1. Atvieglojumi politiski represētām perso­­nām un nacionālās pretošanās kustības dalībniekiem
 | 2,9 | 2,8 | *-5,2* | 2,7 | *-2,2* | *0,2* | *0,01* |
| **3. Attaisnotie izdevumi,** *tai skaitā:* | **47,3** | **50,2** | ***6,2*** | **43,1** | ***-14,2*** | ***2,5*** | ***0,16*** |
| * 1. Izglītības un ārstniecības pakalpojumi
 | 11,9 | 12,2 | *3,2* | 10,2 | *-16,3* | *0,6* | *0,04* |
| * 1. Medicīnas un ārstnieciskie pakalpojumi pilnā apmērā
 | 11,4 | 12,0 | *4,4* | 10,5 | *-12,2* | *0,6* | *0,04* |
| * 1. Ziedojumi un dāvinājumi
 | 0,4 | 0,4 | *7,1* | 0,4 | *1,0* | *0,03* | *0,00* |
| * 1. Iemaksas privātajos pensiju fondos un apdrošināšanas prēmiju maksā­jumi
 | 23,6 | 25,6 | *8,5* | 21,9 | *-14,3* | *1,3* | *0,08* |
| **4. Neapliekamie ienākumi,** *tai skaitā:* | **187,0** | **201,7** | ***7,9*** | **216,2** | ***7,2*** | ***12,8*** | ***0,80*** |
| * 1. Ienākumi no maksātāja lauksaim­nieciskās ražošanas un lauku tūrisma pakalpojumu sniegšanas
 | 4,0 | 3,9 | *-3,3* | 4,2 | *7,9* | *0,2* | *0,02* |
| * 1. Ienākums no sava īpašuma atsa­vi­nāšanas (izņemot nekust. īpašumu)
 | 22,2 | 24,5 | *10,5* | 25,0 | *1,9* | *1,5* | *0,09* |
| * 1. No budžeta izmaksājamie pabalsti
 | 113,4 | 120,2 | *6,1* | 127,4 | *5,9* | *7,5* | *0,47* |
| * 1. Stipendijas
 | 1,6 | 1,2 | *-24,3* | 1,5 | *19,9* | *0,1* | *0,01* |
| * 1. Apdrošināšanas atlīdzība
 | 3,2 | 4,1 | *27,6* | 5,5 | *34,6* | *0,3* | *0,02* |

***4.2.tabulas turpinājums***

|  |  |  |  |  |
| --- | --- | --- | --- | --- |
| **Nodokļa atvieglojums** | **2015** | **2016** | *% pret iepr. gadu* | **2017** |
| **Milj. *euro*** | **Milj. *euro*** | *% pret iepr. gadu* | *% pret IIN ieņēm.* | *% pret IKP* |
| * 1. Konkursos un sacensībās saņem­tās mantiskās un naudas balvas
 | 0,1 | 0,2 | *43,8* | 0,2 | *-13,5* | *0,01* | *0,00* |
| * 1. Izložu vai azartspēļu laimesti
 | 2,6 | 3,5 | *33,7* | 4,9 | *37,5* | *0,29* | *0,02* |
| * 1. Ienākums no nekustamā īpašuma atsavināšanas
 | 7,3 | 0,01 | *-99,8* | 0,00 | *-100* | *0,00* | *0,00* |
| * 1. Citi ienākumi, kuri likumā noteikto normu ietvaros ir neapliekams ienākums
 | 0,2 | 0,3 | *7,3* | 0,3 | *3,0* | *0,0* | *0,00* |
| * 1. Ienākums no privātajos pensiju fondos veikto iemaksu ieguldīšanas3
 | 0,8 | 0,6 | *-25,4* | 1,2 | *101,5* | *0,1* | *0,00* |
| * 1. Ienākums, kas gūts aizdevuma (kredīta) saistību samazināšanas vai dzēšanas rezultātā
 | 2,4 | 2,1 | *-14,6* | 2,8 | *33,4* | *0,2* | *0,01* |
| * 1. Citi neapliekamie ienākumi4
 | 29,1 | 41,1 | *41,4* | 43,4 | *5,6* | *2,6* | *0,16* |
| **KOPĀ ATVIEGLOJUMI (bez neapliekamiem ienākumiem)** | **674,7** | **669,0** | ***-0,8*** | **639,2** | ***-4,5*** | ***37,8*** | ***2,38*** |
| **KOPĀ** | **861,7** | **870,7** | ***1,1*** | **855,4** | ***-1,8*** | ***50,5*** | ***3,18*** |

*2Kas klasificējami kā nodokļu atvieglojumi.*

*3Papildpensijas kapitāls, kas veidojies no pašas fiziskās personas vai tās laulātā, vai radinieka veiktajām iemaksām privātajos pensiju fondos atbilstoši licencētiem pensiju plāniem un izmaksāts pensiju plānu dalībniekiem.*

*4Pārējie ar IIN neapliekamo ienākumu veidi, kas noteikti likuma 9.pantā.*

*(Datu avots:**Valsts ieņēmumu dienesta dati uz 2018.gada augustu un Finanšu ministrijas aprēķini*

2017.gadā, salīdzinot ar 2016.gadu, diezgan būtiski jeb par 16,8% ir samazinājies neapliekamā minimuma apmērs skaitliskā izteiksmē. Tai pašā laikā, fizisko personu skaits, kas izmanto šo atvieglojumu, ir palielinājies par 26,4 tūkst. jeb no 669,3 tūkst. 2016.gadā uz 695,7 tūkst. 2017.gadā. Tas izskaidrojams ar to, ka 2016.gadā tika ieviests diferencētais neapliekamais minimums, kuru piemēro atkarībā no ienākuma apmēra. Tomēr 2017.gada laikā neapliekamais minimums, ko piemēroja visiem nodokļa maksātājiem, tika samazināts no 75 *euro* mēnesī uz 60 *euro* mēnesī. Tikai 2018.gadā, iesniedzot gada ienākuma nodokļa deklarāciju par iepriekšējo – 2017.gadu, nodokļu maksātājs var atgūt pārmaksāto summu, kas veidojas kā starpība starp taksācijas gada laikā samaksāto IIN un faktiski aprēķināto IIN, ņemot vērā nodokļa maksātāja faktisko ienākumus. Pie tam nodokļa atmaksas parādīsies pie attaisnotajiem ienākumiem.

Pēdējos gados pakāpeniski palielinās arī neapliekamo ienākumu apmērs. Tā 2017.gadā, salīdzinot ar 2015.gadu, neapliekamo ienākumu apmērs ir palielinājies par 29,2 milj. *euro* jeb par 15,6%.

Kā var redzēt 4.3.attēlā, 2017.gadā pēc to apmēra no kopējiem nodokļa atvieglojumiem vislielāko īpatsvaru veido neapliekamais minimums pensionāriem – **38,7%,** neapliekamie ienākumi – **25,3%,** neapliekamais minimums – **13,5%** un atvieglojumi par apgādībā esošām personām – **14,9%**. Te gan jāmin, ka vienai fiziskai personai var tikt piemēroti vairāki atvieglojumu veidi. Pārējo atvieglojumu ietekme uz budžetu nav tik būtiska.

***4.3.att. Iedzīvotāju ienākuma nodokļa procentuālais sadalījums pēc to apmēra 2017.gadā***

*(Datu avots:**Finanšu ministrijas aprēķini pēc gada ienākumu deklarāciju datiem 2018. gada augustā)*

Tā kā nodokļu reforma paredz tādu IIN atvieglojumu kā diferencētais neapliekamais minimums, neapliekamais minimums pensionāriem un atvieglojuma par apgādībā esošām personām izmaiņas 2018.-2020.gadam, tad, prognozējot IIN ienākumus, tiek ņemtas vērā arī šo atvieglojumu prognozētais apmērs 2018.-2020.gadam (skatīt 4.3.tabulu).

***4.3.tabula. Diferencētā neapliekamā minimuma, neapliekamā minimuma pensionāriem un atvieglojuma par apgādībā esošām personām prognozētais apmērs 2018.-2020.gadā***

|  |  |  |
| --- | --- | --- |
| **Nodokļa atvieglojums** | **Nodokļa atvieglojuma izmaiņas,** *euro mēnesī* | **Atvieglojuma prognozētais apmērs***, milj. euro* |
| **2017** | **2018** | **2019** | **2020** | **2018** | **2019** | **2020** |
| **Diferencētais neapliekamais minimums** |  |  |  |  | **150,1** | **170,8** | **188,2** |
| *DNM max* | 115 | **200** | **230** | **250** |
| *DNM min* | 60 | **0** | **0** | **0** |
| *AI min* | 400 | 440 | 440 | 440 |
| *AI max* | 1100 | 1000 | 1100 | 1200 |
| **Neapliekamais minimums pensionāriem** | 235 | **250** | **270** | **300** | **357,4** | **371,6** | **391,4** |
| **Atvieglojums par apgādībā esošu personu** | 175 | **200** | **230** | **250** | **141,8** | **158,8** | **173,5** |

*(Datu avots: Finanšu ministrijas aprēķini)*

**Uzņēmumu ienākuma nodokļa atvieglojumi**

2017.gadā uzņēmumu ienākuma nodokļa (turpmāk – UIN) likme bija **15%**, ko piemēroja ar nodokli apliekamajam ienākumam. Turklāt 2017.gadā komersanti varēja izmantot divdesmit četrus UIN atvieglojumus.

Kā jau minēts, ar 2018.gadu stājās spēkā nodokļu reforma. Nodokļu reforma paredz veikt ne tikai vērienīgas darbaspēka nodokļu izmaiņas, bet arī reformētUINsistēmu, nosakot, ka nodoklis 20% apmērā tiek maksāts peļņas sadales brīdī[[1]](#footnote-1) nevis par gūto peļņu. Tādējādi **no 2018.gada 1.janvāra** stājās spēkā jauns *Uzņēmuma ienākuma nodokļa likums*, kurā saglabāti vien atsevišķi no iepriekš spēkā esošajiem nodokļa atvieglojumiem.

UIN atvieglojumi pēc to mērķa ir iedalāmi četrās grupās un uz 2017.gadā spēkā bija šādi atvieglojumi:

1. atvieglojumi investīciju veicināšanai;
2. atvieglojumi nozarēm;
3. atvieglojumi sociāla rakstura mērķiem;
4. citi atvieglojumi.

Kopējais UIN atvieglojumu apmērs **2017.gadā** bija **320,6** milj. *euro*, kas ir aptuve­ni **75,3%** no kopējiem UIN ieņēmumiem(425,6 milj. *euro*) unveido **1,2%** no IKP. UIN atvieglojumu apmērs 2017.gadā, salīdzinot ar 2016.gadu, ir samazinājies par 111,0 milj. *euro* jeb 25,7%, sastādot 75,3% no UIN ieņēmumiem.

***4.4.tabula. Uzņēmumu ienākumu nodokļa atvieglojumu apmērs 2015. – 2017.gadā***

|  |  |  |  |  |
| --- | --- | --- | --- | --- |
| **Nodokļa atvieglojums** | **2015** | **2016** | *% pret iepr. gadu* | **2017** |
| **Milj. *euro*** | **Milj. *euro*** | *% pret iepr. gadu*  | *% pret UIN ieņēm.* | *% pret IKP* |
| 1. **Atvieglojumi investīciju veicināšanai***,* t.sk.:
 | **276,6** | **327,4** | ***18,4*** | **249,9** | ***-23,7*** | ***58,7*** | ***0,9*** |
| * 1. Atvieglojums dividendēm, kas saņemta no citiem maksātājiem
 | 87,6 | 100,1 | *14,2* | 80,8 | *-19,2* | *19,0* | *0,3* |
| * 1. Iespēja segt taksācijas perioda zaudējumus
 | 96,7 | 94,4 | *-2,3* | 57,5 | *-39,1* | *13,5* | *0,2* |
| * 1. Paātrināta pamatlīdzekļu norakstīšanas kārtība
 | 28,2 | 39,8 | *41,1* | 36,9 | *-7,3* | *8,7* | *0,1* |
| * 1. Atvieglojums akciju atsavināšanai
 | 17,9 | 60,8 | *239,9* | 35,6 | *-41,5* | *8,4* | *0,1* |
| * 1. Atvieglojums ražošanas veicināšanai, iegādājoties jaunas ražošanas tehnoloģiskās iekārtas
 | 35,8 | 24,7 | *-30,9* | 15,9 | *-35,6* | *3,7* | *0,1* |
| * 1. Atlaides, realizējot atbalstāmo investīciju projektus
 | 2,6 | 1,4 | *-44,1* | 15,3 | *963,2* | *3,6* | *0,06* |
| * 1. Atlaide investīcijām BO vai SEZ
 | 7,2 | 5,3 | *-26,2* | 7,0 | *31,3* | *1,6* | *0,03* |
| * 1. Atvieglojums pētniecības un attīs­tības izmaksām, piemērojot koefi­cientu 3 *(spēkā no 01.07.2014.)*
 | 0,5 | 0,7 | *25,7* | 0,7 | *14,3* | *0,2* | *0,003* |
| * 1. Atvieglojums pamatlīdzekļu aizstāšanas gadījumā
 | 0,1 | 0,2 | *94,6* | 0,2 | *53,1* | *0,1* | *0,001* |
| **2. Atvieglojumi nozarēm**, t.sk.: | **61,1** | **81,2** | ***32,8*** | **49,9** | ***-38,5*** | ***11,7*** | ***0,2*** |
| 2.1.   Nodokļa atvieglojums lauksaim­nie­cībai par summām, kas izmak­sātas subsīdiju veidā attīstībai | 16,3 | 19,2 | *18,1* | 21,1 | *10,1* | *5,0* | *0,1* |
| 2.2. Atvieglojums ES vai EEZ publiskās apgrozības vērtspapīru atsavināšanai | 19,0 | 26,3 | *38,4* | 9,9 | *-62,2* | *2,3* | *0,04* |
| 2.3. Banku uzkrājumi debitoru parādiem un apdrošināšanas un pārapdroši­nā­šanas sabiedrību tehniskās rezerves | 21,7 | 32,6 | *49,9* | 14,5 | *-55,4* | *3,4* | *0,1* |
| 2.4. Nodokļa atlaide par lauksaim­niecībā izmantojamo zemi | 2,6 | 2,0 | *-24,0* | 3,2 | *60,7* | *0,7* | *0,01* |
| 2.5. Atbalsts par ienākumiem, kas gūti no mācību procesa *(spēkā no 01.01.2014.)* | 1,6 | 1,2 | *-24,0* | 1,2 | *-1,3* | *0,3* | *0,004* |

***4.4.tabulas turpinājums***

|  |  |  |  |  |
| --- | --- | --- | --- | --- |
| **Nodokļa atvieglojums** | **2015** | **2016** | *% pret iepr. gadu* | **2017** |
| **Milj. *euro*** | **Milj. *euro*** | *% pret iepr. gadu*  | *% pret UIN ieņēm.* | *% pret IKP* |
| **3. Sociālā rakstura atvieglojumi**, t.sk.: | **24,3** | **22,6** | ***-7,3*** | **20,7** | ***-8,4*** | ***4,9*** | ***0,08*** |
| 3.1. Atlaides ziedotājiem | 24,2 | 22,5 | *-6,9* | 20,6 | *-8,5* | *4,8* | *0,08* |
| 3.2. Citi sociāla rakstura atvieglojumi | 0,2 | 0,1 | *-54,5* | 0,1 | *33,7* | *0,03* | *0,0004* |
| **4. Citi atvieglojumi** | **0,41** | **0,42** | ***1,9*** | **0,02** | ***-94,3*** | ***0,01*** | ***0,0001*** |
| **KOPĀ** | **362,5** | **431,6** | ***19,1*** | **320,6** | ***-25,7*** | ***75,3*** | ***1,2*** |

*(Datu avots:**VID dati uz 2018.gada augustu un Finanšu ministrijas aprēķini)*

UIN atvieglojumu apmērs 2017.gadā salīdzinājumā ar 2016.gadu samazinājās par **25,7%.** Visbūtiskākais atvieglojumu apmēra samazinājums bija:

* *iespēja segt taksācijas perioda zaudējumus –* samazinājums par 37 milj. *euro* jeb 39,1%;
* *atvieglojums akciju atsavināšanai -* samazinājums par 25,5 milj. *euro* jeb 41,5%;
* *dividenžu summa, kas saņemta no citiem maksātājiem -* samazinājums par 19,3 milj. *euro* jeb 19,2%;
* *banku uzkrājumi debitoru parādiem un apdrošināšanas un pārapdrošināšanas sabiedrību tehniskās rezerves* – samazinājums par 18,1 milj. *euro* jeb 55,4%;
* *atvieglojums Eiropas Savienības vai Eiropas Ekonomiskās zonas publiskās apgrozības vērtspapīru pārdošanai –* samazinājums par 16,3 milj. *euro* jeb 62,2%.

Kā redzams 4.4.tabulā, UIN atvieglojumu sadalījumā pēc to apmēra dominē atvieglojumi investīciju veicināšanai. 2017.gadā atvieglojumi investīciju veicināšanai pēc to apmēra sastādīja 249,9 milj. *euro,* kas ir 78% no kopējā UIN atvieglojumu apmēra. 2017.gadā atvieglojumus investīciju veicināšanai kopumā bija izmantojuši 73 205 komersanti, kas ir par 2,2% mazāks skaits kā 2016.gadā. Atvieglojumi investīciju veicināšanai tiek plaši izmantoti arī citās ES dalībvalstīs, lai radītu labvēlīgus priekšnosacījumus papildus investīciju piesaistei.

No Latvijā ieviestajiem stimuliem investīciju veicināšanai 2017.gadā būtiskākais pēc tā apmēra bija atvieglojums *dividenžu summai, kas saņemta no citiem maksātājiem*, sastādot 80,8 milj. *euro*, jeb 25,2% no kopējā atvieglojuma apmēra (skat. 4.4.att.). Tomēr 2017.gadā, salīdzinot ar 2016.gadu, šis atvieglojums ir samazinājies par 19,2% jeb 19,3 milj. *euro*. Lai gan šis atvieglojums ir lielākais pēc apmēra, komersantu skaits, kas izmantojis atvieglojumu ir mazs – 726.

Otrs lielākais atvieglojums investīciju veicināšanai pēc tā apmēra un komersantu skaita 2017.gadā bija atvieglojums *iespējai segt taksācijas un iepriekšējo periodu zaudējumus*, sastādot 57,5 milj. *euro*, jeb 17,9% no kopējā atvieglojuma apmēra un šo atvieglojumu bija izmantojuši 16 328 komersanti.

Trešais lielākais atvieglojums investīciju veicināšanai pēc tā apmēra 2017.gadā bija atvieglojums *paātrinātai pamatlīdzekļu norakstīšanai,* sastādot 36,9 milj. *euro* un šo atvieglojumu ir izmantojis lielākais skaits komersantu – 50 775.

Nodokļa atvieglojumi nozarēm ir radīti, lai stimulētu tādu nozaru attīstību kā kuģniecība, gaisa satiksme, lauksaimniecība un banku sektors. 2017.gadā to apmērs bija 49,9 milj. *euro*, sastādot 15,6% no kopējā sniegto atvieglojumu apmēra. Šos atvieglojumus bija izmantojuši 3 917 komersanti, kas ir par 12,8% vairāk kā 2016.gadā. Kopumā atvieglojums nozarēm 2017.gadā, salīdzinot ar 2016.gadu, ir samazinājies par 38,5% jeb 31,3 milj. *euro*. Galvenokārt atvieglojumu nozarēm apmēra samazinājumu ietekmēja *atvieglojums ES vai EEZ publiskās apgrozības vērtspapīru pārdošanai*, kas 2017.gadā, salīdzinot ar 2016.gadu, ir samazinājies par 62,2% jeb 16,3 milj. *euro.* Tāpat 2017.gadā salīdzinājumā ar 2016.gadu par 55,4% jeb 18,1 milj. *euro* ir samazinājies atvieglojuma apmērs *banku uzkrājumiem debitoru parādiem un apdrošināšanas un pārapdrošināšanas sabiedrību tehniskajām rezervēm*.

Savukārt atvieglojuma apmērs par nodokļa *atlaidēm par lauksaimniecībā izmantojamo zemi* 2017.gadā, salīdzinot ar 2016.gadu, ir palielinājies par 60,7% jeb 1,2 milj. *euro,* kā arī pieaudzis nozares atvieglojums *lauksaimniecībai par summām, kas izmaksātas subsīdiju veidā attīstībai* par 10,1% jeb 1,9 milj. *euro*. Abus atvieglojumus kopā 2017.gadā bija izmantojuši 3 806 komersanti, kas ir par 13,6% vairāk kā 2016.gadā.

Sociāla rakstura atvieglojumi 2017.gadā sastādīja 20,7 milj. *euro*, kas ir 6,5% no kopējā UIN atvieglojumu apmēra. Šos atvieglojumus kopā bija izmantojuši 2 598 komersanti. Būtiskākais sociālā rakstura atvieglojums ir nodokļa atlaide ziedotājiem, kas 2017.gadā pēc kopējā tā apmēra sastādīja 20,6 milj. *euro* un to izmantojuši 99,3% komersanti no grupas kopējā komersantu skaita. Pārējo sociālā rakstura atvieglojumu ietekme uz budžetu bija salīdzinoši nebūtiska.

***4.4.att. Uzņēmumu ienākuma nodokļa atvieglojumu procentuālais sadalījums pēc to apmēra 2017.gadā***

*(Datu avots: Finanšu ministrijas aprēķini pēc uzņēmumu ienākuma nodokļa deklarāciju datiem uz 08.08.2018.)*

**Mikrouzņēmuma nodoklis**

Tā kā par nodokļu atvieglojumu var uzskatīt arī tādu nodokļa režīmu, kas kādam nodokļu maksātājam vai maksātāju grupai paredz nodokļa sloga samazinājumu vai izdevīgāku nodokļa nomaksas kārtību, salīdzinot ar vispārējo nodokļa režīmu, tad šajā ziņojumā tiek apskatīts arī mikrouzņēmumu nodokļa (turpmāk – MUN) režīms.

 MUN režīms tika radīts krīzes periodā. Sākotnējais MUN **mērķis** bija radīt nepieciešamos priekšnoteikumus bez darba palikušiem iedzīvotājiem uzsākt uzņēmējdarbību.Šobrīd MUN mērķis ir mazināt administratīvo un nodokļu slogu mikrouzņēmumos, it īpaši saim­nie­cis­kās darbības uzsākšanas periodā, kā arī nozarēs ar zemu ienākuma līmeņa potenciālu, vienlaikus ievērojot sabiedrības kopējās intereses godīgas konkurences un sociālās drošības jomā.

Zemākas darbaspēka un nodokļu izmaksas bija un ir viens no iemesliem, kāpēc MUN režīms ir tik pievilcīgs un kāpēc pēdējos gados tik strauji pieauga mikrouzņēmumos nodarbināto skaits (2016.gadā mikrouzņēmumos bija nodarbināti jau 10,9% no visiem valstī reģistrētajiem nodarbinātajiem un kas bija par 2,6 reizēm vairāk kā mikrouzņēmumos nodarbināto skaits 2011.gadā).

Kā jau iepriekš minēts, mikrouzņēmumos strādājošie izmanto atvieglotā nodokļu maksāšanas režīma priekšrocības, kas paredz neieturēt darbaspēka nodokļus no atalgojuma, tādējādi mikrouzņēmuma darbiniekam aprēķinātais atalgojums (bruto alga) ir vienāds ar saņemto atalgojumu (neto algu). Savukārt darbiniekiem, kas maksā darbaspēka nodokļus vispārējā režīmā, atšķirība starp bruto algu un neto algu ir būtiska.

Finanšu ministrija veikusi teorētisku novērtējumu, cik valsts zaudē nodokļu veidā, ļaujot piemērot MUN režīmu. Kā var redzēt 4.5.tabulā, 2017.gadā, pieņemot, ja pastāvošie MUN maksātāji būtu maksājuši IIN un VSAOI kā parastajā režīmā, neiegūto nodokļu ieņēmumu apmērs sastāda ap **147,1 milj.** *euro*, kas ir 179,1% no kopējiem MUN ieņēmumiem un 0,5% no IKP.

***4.5.tabula Mikrouzņēmuma nodokļa režīms – teorētiski negūtie ieņēmumi 2015.-2017.gadā***

|  |  |  |  |  |
| --- | --- | --- | --- | --- |
| MUN režīms | **2015** | **2016** | *% pret iepr. gadu* | **2017** |
| *Milj. euro* | *Milj. euro* | *% pret iepr. gadu* | *% pret MUN ieņēm.* | *% pret IKP* |
| **MUN kopējā ietekme, *t.sk:*** | **170,0** | **186,8** | ***9,9%*** | **147,1** | ***-21,3%*** | ***179,1%*** | ***0,5%*** |
| *MUN ietekme uz VSAOI* | 115,1 | 123,7 | *7,5%* | 97,9 | *-20,8%* | *119,3%* | *0,4%* |
| *MUN ietekme uz IIN* | 54,9 | 63,1 | *14,9%* | 49,2 | *-22,1%* | *59,9%* | *0,2%* |

***(****Datu avots:**Finanšu ministrijas aprēķini pēc mikrouzņēmuma nodokļa deklarāciju datiem uz 17.12.2018.)*

2017.gadā, salīdzinot ar 2016.gadu, teorētiski neiegūtie ieņēmumi ir nedaudz samazinājušies par 39,7 milj. *euro* jeb par 21,3%, kas skaidrojams ar to, ka Latvijas valdība veica pasākumus, lai ierobežotu šo režīmu: samazinot apgrozījuma slieksni, paaugstinot nodokļu likmi un citus pasākumus.

**Nekustamā īpašuma nodokļa atvieglojumi**

Likumā “Par nekustamā īpašuma nodokli” 2017.gadā ir noteikti šādi nekustamā īpašuma nodokļa (turpmāk – NĪN) atvieglojumi nodokļu maksātājiem:

1. trūcīgām personām 90% apmērā un maznodrošinātām personām līdz 90% par dzīvošanai paredzētu nekustamo īpašumu un tam piekritīgo zemi (piešķir pašvaldība);
2. NĪN summa ir samazināma par 50% par dzīvošanai paredzētu nekustamo īpašumu un tam piekritīgo zemi, bet ne vairāk par 500 *euro* (līdz 2017.gada 3.maijam – 427 *euro*) personai, kuras apgādībā ir trīs vai vairāk bērni līdz 18 gadu vecumam (turpmāk – atvieglojums daudzbērnu ģimenēm un aizbildņu ģimenēm);
3. politiski represētām personām NĪN summa ir samazināma par 50% par dzīvošanai paredzēto nekustamo īpašumu, kā arī par zemi, ja nekustamais īpašums netiek izmantots saimnieciskajai darbībai;
4. lauku zemēm, kuru vismaz viens no noteiktajiem lietošanas mērķiem ir no lietošanas mērķu grupas "Lauksaimniecības zeme", "Mežsaimniecības zeme un īpaši aizsargājamās dabas teritorijas, kurās saimnieciskā darbība ir aizliegta ar normatīvo aktu" vai "Ūdens objektu zeme", ja to platība pārsniedz 3 ha, līdz 2025.gadam NĪN aprēķina no speciālās vērtības, ko nosaka pēc īpaša nodokļa aprēķina;
5. pēc nodokļa maksātāja sociālā stāvokļa un maksātspējas izvērtēšanas pašvaldībai (pieņemot savus saistošos noteikumus) ir tiesības pieņemt lēmumu par nodokļa maksājumu atlikšanu attiecībā uz likuma 3.panta pirmās daļas 2.punktā minēto objektu, kurā persona ir deklarējusi savu dzīvesvietu, un tam piekritīgo zemi līdz nekustamā īpašuma tiesību pārejai citai personai.

Savukārt nodokļa atbrīvojumu saraksts ir daudz plašāks – 2017.gadā ir spēkā divdesmit seši NĪN atbrīvojumi. Papildus likumā noteiktajiem NĪN atvieglojumiem un atbrīvojumiem pašvaldī­bas var izdot saistošus noteikumus, kuros nosaka atvieglojumus atsevišķām NĪN maksātāju kategorijām. **2017.gadā papildus** likumā paredzētajiem atvieglojumiem 119 pašvaldības savos saistošajos noteikumos bija piešķīrušas pavisam 147 atvieglojumu veidus, kas ir par 18 atvieglojumu veidiem vairāk kā 2016.gadā. Lielākoties pašvaldības savos saistošajos noteikumos papildus nosaka atvieglojumus personām ar invaliditāti, atvieglojumus ģimenēm ar bērniem un dažādus atvieglojumus komersantiem, kas ieguldījuši savus līdzekļus pašvaldībā esošajā infrastruktūrā vai vēsturiskos objektos.

Kopējais NĪN atvieglojumu apmērs visās pašvaldībās **2017.gadā** bija **16,0** milj. *euro*, kas sastāda **7,0%** no NĪN ieņēmumiem un **0,06%** no IKP.

***4.6.tabula Nekustamā īpašuma nodokļa atvieglojumu apmērs 2015. – 2017.gadā***

|  |  |  |  |  |
| --- | --- | --- | --- | --- |
| **Nodokļa atvieglojums** | **2015** | **2016** | *% pret iepr. gadu* | **2017** |
| **Milj*. euro*** | **Milj*. euro*** | *% pret iepr. gadu* | *% pret NĪN ieņēm.* | *% pret IKP* |
| **Likumā "Par nekustamā īpašuma nodokli" noteiktie atvieglojumu veidi,** *tai skaitā:* | **1,7** | **1,7** | ***4,4*** | **1,8** | ***3,3*** | ***0,8*** | ***0,07*** |
| *Trūcīgām personām* | 0,2 | 0,2 | *-11,8* | 0,2 | *-5,1* | *0,1* | *0,001* |
| *Maznodrošinātām personām* | 0,4 | 0,4 | *6,5* | 0,4 | *2,1* | *0,2* | *0,002* |
| *Daudzbērnu ģimenēm un aizbildņu ģimenēm* | 0,6 | 0,5 | *-3,6* | 0,6 | *11,4* | *0,3* | *0,002* |
| *Politiski represētajām personām*  | 0,5 | 0,6 | *18,2* | 0,6 | *-0,5* | *0,3* | *0,002* |
| **Pašvaldību saistošajos noteiku­mos noteiktie atvieglojumi,** *no tiem***:** | **8,5** | **12,8** | ***50,5*** | **14,2** | ***11,3*** | ***6,2*** | ***0,05*** |
| **Rīgā***, no tiem:* | **2,4** | **6,4** | ***169,7*** | **7,5** | ***16,7*** | ***3,3*** | ***0,028*** |
| *Atvieglojumi ģimenēm ar bērniem* | - | 2,9 | *100,0* | 3,2 | *7,6* | *1,4* | *0,012* |
| *Par ēkām, kas atzītas par valsts aizsargājamo kultūras pieminekli* | 0,4 | 0,6 | *45,5* | 1,0 | *50,2* | *0,4* | *0,004* |
| *Par pašvaldības kapitālsabiedrības īpašumā esošajām dzīvojamām mājām* | 0,7 | 0,7 | *-1,2* | 0,5 | *-22,5* | *0,2* | *0,002* |
| **Jūrmalā***, no tiem:* | **3,1** | **3,1** | ***0,6*** | **3,3** | ***6,3*** | ***1,4*** | ***0,012*** |
| *Par īpašumiem, ja fiziska persona deklarējusi dzīvesvietu Jūrmalā* | 2,5 | 2,5 | *0,3* | 2,7 | *5,0* | *1,2* | *0,010* |
| **Speciālajām ekonomiskajām zonām** | **2,3** | **2,4** | ***5,1*** | **2,2** | ***-7,6*** | ***1,0*** | ***0,008*** |
| **KOPĀ** | **10,1** | **14,5** | ***42,9*** | **16,0** | ***10,4*** | ***7,0*** | ***0,06*** |

*(Datu avots:**Finanšu ministrijas aprēķini izmantojot Valsts kases un pašvaldību datus*

2017.gadā salīdzinājumā ar 2016.gadu kopējais atvieglojumu apmērs pieaudzis par 10,4% jeb 1,5 milj. *euro*. Lielākais atvieglojuma apmēra pieaugums (11,4%) bija atvieglojumiem daudzbērnu ģimenēm un aizbildņu ģimenēm, kā arī pieaudzis ir atvieglojumu apmērs, kas noteikts pašvaldību saistošajos noteikumos (11,3%).

No kopējā NĪN atvieglojumu apmēra 2017.gadā 88,7% sastāda pašvaldību saistošajos noteikumos noteiktie nodokļu atvieglojumi (jeb 14,2 milj. *euro*). Savukārt likumā "Par nekustamā īpašuma nodokli" noteiktie atvieglojumi 2017.gadā sastāda vien 11,3% no kopējā NĪN atvieglojumu apmēra (jeb 1,8 milj. *euro*).

2017.gadā gandrīz pusi no kopējā atvieglojumu apmēra, kas noteikts pašvaldību saistošajos noteikumos (14,2 milj. *euro*), sastāda Rīga domes piešķirtie nodokļa atvieglojumi (7,5 milj. *euro*). Īpaši jāizceļ Rīgas domes papildus piešķirtos nodokļa atvieglojumus ģimenēm ar bērniem. Proti, Rīgas dome papildus jau likumā noteiktajiem atvieglojumiem daudzbērnu ģimenēm (50% no aprēķinātā NĪN *personām, kuru apgādībā ir trīs vai vairāk bērni* līdz 18 gadu vecumam, bet ne vairāk kā 500 *euro*) ar saviem veiktajiem grozījumiem Rīgas domes saistošajos noteikumos, kas stājās spēkā 2016.gada 1.janvārī, piešķir papildus atvieglojumus: **90%** apmērā *par trīs vai vairāk bērniem,* **70%**apmērā *par diviem bērniem* un **50%**apmērā *par vienu bērnu.*

**Pievienotās vērtības nodokļa atvieglojumi**

2017.gadāsaskaņā ar Pievienotās vērtības nodokļa likumu tiek piemērota pievienotās vērtības nodokļa (turpmāk – PVN) **standartlikme****21%** apmērā un viena samazinātās PVN likmes – 12% apmērā.

Pievienotās vērtības nodokļa **samazināto PVN likmi****12% apmērā** piemēro:

1. medikamentu piegādei;
2. medicīnisko ierīču piegādei;
3. zīdaiņiem paredzēto specializēto pārtikas produktu piegādei;
4. pasažieru un to bagāžas regulāro pārvadājumu pakalpojumiem iekšzemē;
5. mācību literatūras un oriģinālliteratūras piegādei;
6. avīžu, žurnālu, biļetenu un citu periodisko izdevumu piegādei;
7. izmitināšanas pakalpojumiem tūristu mītnēs;
8. siltumenerģijas piegādēm iedzīvotājiem;
9. koksnes kurināmā piegādēm iedzīvotājiem.

Tāpat PVN samazinātās likmes tiek piemērotas visu augstāk minēto preču importam *(likuma 42.1 un 53.pants)* un šo preču iegādēm ES teritorijā *(likuma 42.1 un 54.pants)*.

Savukārt saskaņā ar Pievienotās vērtības nodokļa likuma 52.pantu dažādu preču un pakalpojumu veidi *netiek aplikti ar PVN*, piemēram, pasta pakalpojumi un pasta apmaksas zīmes, atsevišķi medicīnas un ar medicīnu saistīti pakalpojumi, zobārstniecības un zobu tehniķu pakalpojumi utt. Pie tam 53.pants nosaka ar PVN neapliekamo preču importu, savukārt 54.pants nosaka ar PVN neapliekamo preču iegādi ES teritorijā.

Kopējais PVN atvieglojumu apmērs **2017.gadā** bija **842,7** milj. *euro*, kas ir **38,5%** pret kopējiem PVN ieņēmumiem un **3,1%** no IKP. Lielāko daļu no PVN atvieglojumu apmēra veidoja ar PVN neapliekamie darījumi **753,4** milj. *euro* vērtībā, bet PVN samazināto likmju piemērošanas apmērs bija **89,3** milj. *euro* (skat. 4.7.tabulu).

Salīdzinot ar 2016.gadu, 2017.gadā kopējais PVN atvieglojumu apmērs samazinājies par 2,0% jeb 17,8 milj. *euro*. Galvenokārt tas saistīts ar to, ka 2017.gadā, salīdzinot ar 2016.gadu, samazinājies ir ar PVN neapliekamo darījumu apmērs (par 3,0% jeb 23,31 milj. *euro*). Savukārt ar PVN samazināto likmi apliekamo darījumu apmērs 2017.gadā, salīdzinot ar 2016.gadu, ir pieaudzis par 3,9% jeb 3,4 milj. *euro*. Proti, ir pieaudzis ar PVN samazināto likmi apliekamo medicīnas ierīču piegāžu apmērs (par 14,6%), izmitināšanas pakalpojumu tūristu mītnēs apmērs (par 9,7%), siltumenerģijas piegāžu apmērs (par 4,9%) un medikamentu piegāžu apmērs (par 6,2%). Pārējo ar PVN samazināto likmi apliekamo darījumu apmērs ir nedaudz samazinājies.

***4.7. tabula. Pievienotās vērtības nodokļa samazināto likmju un ar pievienotās vērtības nodokļa neapliekamo preču un pakalpojumu apmērs 2015. – 2017.gadā***

|  |  |  |  |  |
| --- | --- | --- | --- | --- |
| **Preces un pakalpojumi** | **2015** | **2016** | *% pret iepr. gadu* | **2017** |
| **Milj. *euro*** | **Milj. euro** | *% pret iepr. gadu* | *% pret PVN ieņēm* | *% pret IKP* |
| **1. Ar PVN samazināto likmi apliekamie darījumi**, t.sk.: | **83,8** | **85,9** | ***2,5*** | **89,3** | ***3,9*** | ***4,1*** | ***0,33*** |
| 1.1. Medikamentu piegādes  | 27,3 | 30,4 | *11,4* | 32,2 | *6,2* | *1,5* | *0,12* |
| 1.2. Medicīnisko ierīču piegādes | 2,6 | 2,8 | *8,7* | 3,2 | *14,6* | *0,2* | *0,01* |
| 1.3. Zīdaiņiem paredzēto specializēto pārtikas produktu piegādes1 | 1,0 | 1,0 | *-0,1* | 0,96 | *-5,2* | *0,04* | *0,00* |
| 1.4. Pasažieru un to bagāžas regulāro pār­­vadājumu pakalpojumi iekšzemē | 12,4 | 11,5 | *-7,3* | 11,1 | *-3,7* | *0,5* | *0,04* |
| 1.5. Mācību literatūras un oriģinālliteratūras piegādes  | 1,5 | 1,5 | *-0,5* | 1,5 | *-0,6* | *0,1* | *0,01* |
| 1.6. Avīžu, žurnālu, biļetenu un citu periodisko izdevumu piegādes | 3,6 | 3,4 | *-5,2* | 3,3 | *-4,4* | *0,2* | *0,01* |
| 1.7. Izmitināšanas pakalpojumi tūristu mītnēs | 9,6 | 10,0 | *3,8* | 11,0 | *9,7* | *0,5* | *0,04* |
| 1.8. Siltumenerģijas piegādes iedzīvotājiem | 16,5 | 15,8 | *-4,2* | 16,6 | *4,9* | *0,8* | *0,06* |
| 1.9. Koksnes kurināmā piegādes iedzīvotājiem5 | 9,3 | 9,5 | *2,1* | 9,4 | *-0,7* | *0,4* | *0,04* |
| **2. Ar PVN neapliekamie darījumi6** | **767,1** | **776,8** | ***1,3*** | **753,4** | ***-3,0*** | ***34,4*** | ***2,81*** |
| **KOPĀ** | **851,0** | **862,7** | ***1,4*** | **842,7** | ***-2,3*** | ***38,5*** | ***3,1*** |

***5*** *Dati pieejami par 2015. un 2016 gadu, par 2017.gadu aprēķināts indikatīvs rādītājs*

***6****Ar nodokli neapliekamie darījumi saskaņā ar likuma 52.pantu un no nodokļa atbrīvotu ieguldījumu zelta piegādes saskaņā ar 139.pantu. Aptuvens aprēķins, jo PVN deklarāciju dati sniedz informāciju par visiem darījumiem, tai skaitā, par viena produkta vairākkārtējam piegādēm, nevis tikai par nodoto gala patēriņam*

*(Datu avots: Finanšu ministrijas aprēķini, pēc Valsts ieņēmumu dienesta datubāzes datiem, Zāļu valsts aģentūras un Centrālās statistikas pārvaldes datiem.*

Kā redzams 4.5.attēlā, ar pievienotās vērtības nodokļa samazināto likmi apliekamo preču un pakalpojumu procentuālā sadalījumā pēc to apmēra vislielākais īpatsvars ir medikamentu piegādēm, kā arī nozīmīgs īpatsvars ir siltumenerģijas un koksnes kurināmā piegādēm, kā arī sabiedriskā transporta pakalpojumiem. Tas norāda, ka tādā veidā tiek sniegts būtisks atbalsts mājsaimniecībām, tiešā veidā samazinot to izdevumus.

***4.5.att. Ar pievienotās vērtības nodokļa samazināto likmi apliekamo preču un pakalpojumu procentuālais sadalījums pēc to apmēra 2017.gadā***

*(Datu avots: Finanšu ministrijas aprēķini pēc datiem no Pievienotās vērtības nodokļa deklarācijām)*

**Akcīzes nodokļa atvieglojumi**

***Samazinātās likmes***

*Alum*, *kas saražots mazajās alus darītavās.* Samazinātā akcīzes nodokļa likme **50%** apmērā no alus likmes tiek piemērota alum, kas saražots mazajās alus darītavās par vienā kalendāra gadā sa­ražotajiem pirmajiem 10 000 hektolitriem, bet ne mazāk kā minimālā akcīzes nodokļa (turpmāk – AN) likme alum.

*Iezīmētiem naftas produktiem, kurus izmanto kā kurināmo.* Ar AN samazināto likmi – **56,91** *euro* par 1000 litriem – tiek aplikta iezīmēta (marķēta) dīzeļdegviela, petroleja vai degvieleļļa, tā aizstājējprodukti un komponenti, ko izmanto par kurināmo siltuma ieguvei apkurē, sadedzināšanas iekārtās vai siltuma enerģijas ieguvei produkcijas ražošanas tehnoloģiskajā procesā. Nodokļa likme minētiem naftas produktiem ir vēl zemāka – **21,34** *euro* par 1000 litriem, ja vismaz 5% no kopējā produktu daudzuma veido rapšu sēklu eļļa vai no rapšu sēklu eļļas iegūta biodīzeļdegviela.

Samazinātā AN likme tiek piemērota arī iezīmētai (marķētai) petrolejai, dīzeļdegvielai (gāzeļļai), degvieleļļai, tās aizstājējproduktiem un komponentiem, ja tos licencēta kapitālsabiedrība, zonas kapitālsabiedrība, zonas pārvalde vai brīvostas pārvalde brīvās zonas teritorijā izmanto.

*Iezīmētai dīzeļdegvielai, kuru izmanto lauksaimniecībā.* No 2015.gada 1.jūlija līdz 2018.gada 30.jūnijam iezīmētai (marķētai) dīzeļdegvielai, kuru izmanto lauksaimniecībā, tika noteikta samazināta AN likme **50** *euro* par 1000 litriem*.* No 2018.gada 1.jūlija nodokli par 1000 litriem iezīmētas (marķētas) dīzeļdegvielas, kuru izmanto lauksaimniecībā,aprēķina **15%** apmērā no dīzeļdegvielas nodokļa likmes.

*Svinu nesaturošam benzīnam, kuram pievienots etilspirts, kas iegūts no lauksaimniecības izejvielām.* No 2018.gada 1.janvāra bezsvina benzīnam, kuram ir pievienots etilspirts, kas iegūts no lauksaimniecības izejvielām un kas ir dehidratēts (ar spirta saturu vismaz 99,5 tilpumprocenti), un pievienotā etilspirta saturs veido no 70 līdz 85 tilpumprocentiem (ieskaitot) no kopējā produktu daudzuma, nodokli par 1000 litriem aprēķina **30%** apmērā no bezsvina benzīna likmes.

*Rapšu sēklu eļļai, kuru realizē vai izmanto par kurināmo vai degvielu, un biodīzeļdegvielai, kas pilnībā iegūta no rapšu sēklu eļļas.* Nodokli aprēķina pēc likmes **0** *euro* par 1000 litriem rapšu sēklu eļļai, kuru realizē vai izmanto par kurināmo vai degvielu, un biodīzeļdegvielai, kas pilnībā iegūta no rapšu sēklu eļļas, ja šie produkti ražoti akcīzes preču noliktavā Latvijas Republikā vai ir ievesti no dalībvalsts.

*Naftas gāzēm un pārējiem gāzveida ogļūdeņražiem, ja tos piegādā personām, kuras tos izmanto par kurināmo vai gāzes krāsnīs un citās iekārtās, nevis par degvielu.* Nodokli aprēķina pēc likmes **0** *euro* par 1000 kilogramiem naftas gāzēm un pārējiem gāzveida ogļūdeņražiem, ja tos piegādā personām, kuras tos izmanto par kurināmo vai gāzes krāsnīs un citās iekārtās, nevis par degvielu*.*

*Dabasgāzei, kuru izmanto kā apkuri rūpnieciskās ražošanas un lauksaimniecības izejvielu pārstrādes procesiem.* Nodokļa likme dabasgāzei, ja to izmanto par kurināmo rūpnieciskās ražošanas un citos ar ražošanu saistītos procesos, lauksaimniecības izejvielu pirmapstrādes tehnoloģisko iekārtu darbināšanai un tehnoloģiski nepieciešamā klimata nodrošināšanai rūpnieciskās ražošanas un lauksaimniecības izejvielu pirmapstrādes telpās, no 2017.gada 1.aprīļa AN likme dabasgāzei, ja to izmanto iepriekš minētiem mērķiem, ir **0,55** *euro* par vienu megavatstundu (MWh)*.*

***AN atbrīvojumi***

2017.gadā saskaņā ar likumu “Par akcīzes nodokli” bija spēkā AN atbrīvojumi sekojošām akcīzes precēm:

* + - 1. naftas produktiem;
			2. alkoholiskajiem dzērieniem;
			3. tabakas izstrādājumiem;
			4. bezalkoholiskajiem dzērieniem un kafijai;
			5. dabasgāzei.

Turklāt tiek piemēroti AN atbrīvojumi akcīzes precēm, kas tiek piegādātas diplomātiem un starptautiskām organizācijām, kā arī piemēroti citi atvieglojumi.

Pie atbrīvojumiem var attiecināt pieļaujamās zuduma normas akcīzes precēm, kas zudušas ražošanas, apstrādes, pārstrādes, uzglabāšanas, fasēšanas, pārvietošanas vai naftas produktu sajaukšanas laikā, kad piemērota atliktā nodokļa maksāšana*.* Likumā “Par akcīzes nodokli” noteikto nodokļa atbrīvojumu ieviešanas pamatojumi, kas saistīti ar ES direktīvās noteikto izvēles vai obligāto ieviešanas nepieciešamību.

Aprēķinātais AN atvieglojumu apmērs **2017.gadā** bija **145,6** milj. *euro*, kas ir **16,0%** no kopējiem AN ieņēmumiem un **0,54%** no IKP, tai skaitā ar akcīzes nodokļa samazināto likmi apliekamo darījumu apmērs bija 57,4 milj. *euro*, bet akcīzes nodokļa atbrīvojumu apmērs – 88,2 milj. *euro.* Akcīzes nodokļa atvieglojumu aprēķinā iekļautās akcīzes preces un atbrīvojumu vai atvieglojumu pozīcijas detalizētāk apskatāmas 4.8.tabulā.

***4.8.tabula. Akcīzes nodokļa atvieglojumu apmērs 2015. – 2017.gadā***

|  |  |  |  |  |
| --- | --- | --- | --- | --- |
| **Nodokļa atvieglojums** | **2015** | **2016** | *% pret iepr. gadu* | **2017** |
| **Milj. *euro*** | **Milj. *euro*** | *% pret iepr. gadu* | *% pret AN ieņēm.* | *% pret IKP* |
| **1. Samazinātās AN likmes** | **40,3** | **51,0** | ***26,6*** | **57,4** | ***12,4*** | ***6,3*** | ***0,21*** |
| **1.1. Alkoholiskiem dzērieniem** | **0,8** | **0,8** | ***9,0*** | **1,1** | ***25,3*** | ***0,1*** | ***0,00*** |
| * + 1. Mazo alus darītavu alus realizācija7
 | 0,8 | 0,8 | *9,0* | 1,1 | *25,3* | *0,1* | *0,00* |
| **1.2. Naftas produktiem,** *t.sk.:* | **38,6** | **49,3** | ***27,7*** | **55,2** | ***12,0*** | ***6,1*** | ***0,21*** |
| * + 1. Iezīmēta dīzeļdegviela, petroleja vai deg­vieleļļa, tā aizstājēj­pro­dukti un kom­ponenti, kuru izmanto kā kurināmo8
 | 3,6 | 5,4 | *50,7* | 6,6 | *22,7* | *0,7* | *0,02* |
| * + 1. Iezīmēta dīzeļdegviela, petroleja vai degvieleļļa, kuru izmanto kā kurināmo, ja 5% veido rapšu sēklu eļļa vai no tās iegūta biodegviela9
 | 6,4 | 4,2 | *-35,2* | 4,2 | *0,7* | *0,5* | *0,02* |
| * + 1. Iezīmēta dīzeļdegviela, kuru izmanto lauksaimniecības mērķiem10
 | 23,0 | 32,4 | *40,7* | 36,2 | *11,7* | *4,0* | *0,13* |
| * + 1. Svinu nesaturošs benzīns, ja tas satur no 70 līdz 85 tilpum% etilspirta11
 | 0,01 | 0,02 | *86,3* | 0,01 | *-50,9* | *0,0* | *0,00* |
| * + 1. Biodīzeļdegviela / rapšu sēklu eļļa12
 | 0,4 | 0,1 | *-73,0* | 0,1 | *-40,9* | *0,0* | *0,00* |
| * + 1. Naftas gāzes un pārējie gāzveida ogļūdeņraži, ko izmanto par kurināmo (izņemot dabasgāzi)13
 | 5,1 | 7,2 | *39,7* | 8,1 | *13,0* | *0,9* | *0,03* |
| **1.3. Dabasgāzei** | **0,9** | **0,9** | ***-1,5*** | **1,1** | ***21,3*** | ***0,1*** | ***0,00*** |
| * + 1. Dabasgāzei izmantošanai par kuri­nāmo rūpnieciskās ražoša­nas un lauksaim­niecības izej­vie­lu apstrādes procesos14
 | 0,9 | 0,9 | *-1,5* | 1,1 | *21,3* | *0,1* | *0,00* |
| 1. **Atbrīvojumi**
 | **55,7** | **68,2** | ***22,4*** | **88,2** | ***29,3*** | ***9,7*** | ***0,33*** |
| * 1. **Alkoholiskiem dzērieniem***, t.sk.:*
 | **12,0** | **38,1** | ***218,1*** | **52,7** | ***38,4*** | ***5,8*** | ***0,20*** |
| * + 1. Denaturēts spirts15
 | 1,3 | 28,5 | *2 136* | 42,2 | *48,1* | *4,7* | *0,16* |
| * + 1. Pieļaujamie alkoholisko dzērienu zudumi 16
 | 1,6 | 1,7 | *2,1* | 2,1 | *24,7* | *0,2* | *0,01* |
| * 1. **Tabakas izstrādājumiem**
 | 2,7 | 3,0 | *10,1* | 3,0 | *-0,1* | *0,3* | *0,01* |
| * 1. **Naftas produktiem**11**,** *t.sk.:*
 | **39,3** | **25,5** | ***-35,0*** | **30,9** | ***21,2*** | ***3,4*** | ***0,12*** |
| * + 1. Dīzeļdegviela lauksaimniecības mērķiem17
 | 9,8 | - | *-100* | - | *-* | *-* | *-* |
| * 1. **Dabasgāzei***, t.sk.:*
 | **1,8** | **1,6** | ***-11,1*** | **1,5** | ***-2,7*** | ***0,2*** | ***0,01*** |
| * + 1. Dabasgāze, kuru izmanto citiem mēr­ķiem, nevis par degvielu vai kurināmo
 | 0,5 | 0,5 | *5,6* | 0,5 | *3,6* | *0,1* | *0,00* |
| * + 1. Dabasgāze, kuru izmanto divējādi, ja to izmanto gan par kurināmo, gan citiem mērķiem, kas nav izmantošana par degvielu vai kurināmo 18
 | 0,2 | 0,0 | *-88,9* | 0,0 | *-83,8* | *0,0* | *0,00* |
| * + 1. Dabasgāze, kuru izmanto mineraloģiskiem procesiem
 | 0,8 | 0,7 | *-2,6* | 0,7 | *-6,8* | *0,1* | *0,00* |
| * + 1. Dabasgāze, kuru izmanto lauksaim­niecībā izmantojamās zemes segto platību (siltumnīcu) siltumapgādei
 | 0,3 | 0,3 | *-8,2* | 0,3 | *-2,2* | *0,0* | *0,00* |
| * + 1. Dabasgāze, kuru izmanto rūp­nie­­­cisko mājputnu novietņu (kūts) un inkubatoru siltumapgādei
 | 0,0 | 0,0 | *7,4* | 0,0 | *48,4* | *0,0* | *0,00* |
| * 1. **Bezalkoholiskiem dzērieniem un kafijai**
 | **0,1** | **0,1** | ***32,3*** | **0,1** | ***-8,7*** | ***0,0*** | ***0,00*** |
| **KOPĀ** | **96,0** | **119,2** | ***24,2*** | **145,6** | ***22,1*** | ***16,0*** | ***0,54*** |

7 *Mazajām alus darītavām par viena kalendāra gadā saražotajiem pirmajiem 10 000 hektolitriem piemēro AN likmi 50% apmērā no alus likmes*

8*Iezīmētai petrolejai, dīzeļdegvielai (gāzeļļai), degvieleļļai (kuras kolorimetriskais indekss ir mazāks par 2,0 un kine­mātiskā viskozitāte 50°C ir mazāka par 25 mm2/s), tās aizstājējproduktiem un komponentiem, ja attiecīgie naftas produkti tiek izmantoti par kurināmo siltuma ieguvei apkurē, sadedzināšanas iekārtās vai siltuma ener­ģi­jas ieguvei produkcijas ražošanas (pārstrādes) tehnoloģiskajā procesā, nodokļa likme ir 56,91 euro par 1000 litriem*

9  *Nodokļa likme iezīmētiem naftas produktiem, kuri tiek izmantoti par kurināmo, ir 21,34 euro par 1000 litriem, ja vismaz 5% no kopējā produktu daudzuma veido rapšu sēklu eļļa vai no rapšu sēklu eļļas iegūta biodīzeļdegviela*

10*Iezīmētai dīzeļdegvielai (gāzeļļai) un tādai dīzeļdegvielai (gāzeļļai), kurai ir pievienota no rapšu sēklām iegūta biodīzeļdegviela, ja to izmanto lauksaimniecībā, no 01.07.2018. nodokli par 1000 litriem aprēķina 15% apmērā no dīzeļdegvielas nodokļa likmes (pirms tam no 01.07.2015. - 31.12.2017. likme bija 50 euro par 1000 litiem)*

11 *Svina nesaturošam benzīnam, kuram ir pievienots etilspirts, kas iegūts no lauksaimniecības izejvielām un kas ir dehidratēts (ar spirta saturu vismaz 99,5 tilpumprocenti), un pievienotā etilspirta saturs veido no 70 līdz 85 tilpumprocentiem (ieskaitot) no kopējā produktu daudzuma, no 01.01.2018. nodokli par 1000 litriem aprēķina 30% apmērā no bezsvina benzīna nodokļa likmes (pirms tam no 01.06.2011. līdz 31.12.2015. – nodokļa likme bija 123,36 euro par 1000 litriem, bet no 01.01.2016. līdz 31.12.2017. – 131 euro par 1000 litriem)*

12 *Rapšu sēklu eļļai, kuru realizē vai izmanto par kurināmo vai degvielu, un biodīzeļdegvielai, kas pilnībā iegūta no rapšu sēklu eļļas, ja šie produkti ražoti akcīzes preču noliktavā Latvijas Republikā vai ir ievesti no dalībvalsts, nodokli aprēķina pēc likmes 0 euro par 1000 litriem*

13 *Nodokli aprēķina pēc likmes 0 euro par 1000 kilogramiem naftas gāzēm un pārējiem gāzveida ogļūdeņražiem, ja tos piegādā personām, kuras tos izmanto par kurināmo vai gāzes krāsnīs un citās iekārtās, nevis par degvielu (01.01.2018 nodokļa standartlikme ir 244 euro par 1000 kilogramiem)*

14 *No 01.04.2017. nodokļa likme ir 0,55 euro par vienu megavatstundu (MWh). No 01.01.2014. līdz 28.02.2016. nodokļa likme bija 5,65 euro par 1000 m3, bet vēl pirms tam dabasgāze šiem mērķiem bija atbrīvota no nodokļa*

15 *Izmantot denaturēto spirtu Latvijas Republikas teritorijā ir atļauts denaturētā spirta lietotājam, izņemot fizisko personu, kas nav komersants, kurš ir saņēmis VID atļauju denaturētā spirta iegādei un kurš izmanto denaturēto spirtu nepārtikas preču ražošanā – iepilda, pievieno vai iestrādā denaturēto spirtu nepārtikas precēs – vai izmanto tehniskām vajadzībām (izņemot denaturētā spirta izmantošanu par degvielu vai kurināmo) atbilstoši lietotāja atļaujā norādītajam mērķim*

16 *Alkoholiskie dzērieni, kas zuduši ražošanas, apstrādes, pārstrādes, uzglabāšanas, fasēšanas vai pārvietošanas laikā atliktā nodokļa maksāšanas režīmā*

17 *Naftas produkti, kas atbrīvoti no AN saskaņā ar likuma “Par akcīzes nodokli” 18., 20. un 21.pantu (deklarācijas 13. un 30.rinda)*

18 *Līdz 30.06.2015. no nodokļa tika atbrīvots noteikts dīzeļdegvielas (gāzeļļas) un dīzeļdegvielas (gāzeļļas) daudzums, kuram ir pievienota no rapšu sēklu eļļas iegūta biodīzeļdegviela, ja to izmanto lauksaimniecībā. No 01.07.2015. tiek piemērota samazinātā likme (skat 1.2.3.punktu)*

19 *Produktu izmantošanu ķīmiskai reducēšanai, elektrolītiskos vai metalurģijas procesos uzskata par divējādu izmantošanu*

*(Datu avots: Finanšu ministrijas aprēķini, izmantojot Valsts ieņēmu dienesta datus un Akcīzes nodokļa deklarācijas uz 2018. gada augustā*

2017.gadā, salīdzinot ar 2016.gadu, kopējais AN atvieglojumu apmērs palielinājies par 22,1%, tostarp: par samazinātām likmēm – par 12,4%, bet par atbrīvojumiem – par 29,3%.

Jāpiebilst, ka AN atvieglojumu apmēra pieaugumu nedaudz ietekmē arī ikgadējā akcīzes nodokļa likmju palielināšana gan tabakas izstrādājumiem*,* gan alkoholiskajiem dzērieniem, gan naftas produktiem*.*

 Attiecībā uz samazinātām likmēm lielākais apmērs tika piemērots naftas produktiem (kā redzams 4.6.attēlā, 2017.gadā **96,2%** no kopējā aprēķinātā apmēra par samazinātām AN likmēm). Savukārt naftas produktu samazināto likmju aprēķinātais lielākais apmērs veidojas no AN samazināto likmju piemērošanas par *dīzeļdegvielu, kas paredzēta izmantošanai lauksaimniecības mērķiem.* 2017.gadā lauksaimniekiem tika pārdota dīzeļdegviela ar samazinātu AN likmi par 11 tūkst. tonnām vairāk nekā 2016.gadā, t.i., 104 tūkst. tonnas, par ko aprēķināts AN atvieglojums 36,2 milj. *euro* apmērā (2016.gadā 32,4 milj. *euro*).

Savukārt attiecībā uz atbrīvojumiem lielākais atbrīvojums pēc tā apmēra tika piemērots alkoholiskiem dzērieniem (kā redzams 4.6.attēlā, 2017.gadā **59,8%** no kopējā aprēķinātā atbrīvojumu apmēra). 2017.gadā atbrīvojuma par alkoholiskajiem dzērieniem apmērs ir palielinājies par 14,6 milj. *euro*. Šāds atbrīvojuma pieaugums veidojas, galvenokārt, uz *atbrīvojuma par* *denaturēto spirtu rēķina*. 2017.gadā denaturētā spirta atbrīvojumu apmērs ir būtiski palielinājies **-** par 48,1%, sasniedzot AN atbrīvojumu 42,2 milj. *euro* apmērā. Saskaņā ar VID sniegto informāciju, līdz 2016.gadam (ieskaitot) VID sniegtajos datos nebija iekļauts alkoholisko dzērienu apjoms, kuru lietotājs pats ieved Latvijā un izmanto pamatojoties uz saņemto atļauju piemērot atbrīvojumu. Līdz ar to 2017.gada dati nav salīdzināmi ar 2015. un 2016.gada datiem. Tomēr jau 2016.gadā denaturētā spirta atbrīvojumu apmērs **palielinājās par 22 reizēm** jeb par 27,2 milj. *euro* vairāk nekā 2015.gadā (2016.gadā atbrīvojuma apmērs par denaturēto spirtu bija 28,5 milj. *euro*, bet 2015.gadā vien 1,3 milj. *euro*).

Otrs lielākais atbrīvojumu apmērs ir par naftas produktiem. Tie ir *naftas pro­dukti, kas atbrīvoti no AN saskaņā ar likuma “Par akcīzes nodokli” 18., 20. un 21.pantu* (deklarācijas 13. un 30.rinda). Savukārt, AN atbrīvojumu apmērs par tabakas izstrādājumiem, dabasgāzi, bezalkoholiskiem dzērieniem un kafiju nav tik būtisks.

***4.6.att. Akcīzes nodokļa atvieglojumu apmēra procentuālais sadalījums***

***pēc to apmēra 2017.gadā***

*(Datu avots: Finanšu ministrijas aprēķini, izmantojot Valsts ieņēmumu dienesta datus)*

**Dabas resursu nodokļa atvieglojumi**

Saskaņā ar *Dabas resursu nodokļa likumu* 2017.gadā dabas resursu nodokli (turpmāk – DRN) nemaksāja par:

1. fona piesārņojumu, ja nodokļa maksātājs attiecīgo piesārņojuma līmeni ir pierādījis ar monitoringa datiem, kurš veikts atbilstoši normatīvajos aktos noteiktajām prasībām;
2. ūdeņu lietošanu (caurplūdi) zivsaimniecības objektos, zivju audzētavās un dīķsaimniecībās;
3. termālo un tehnisko ūdeņu izmantošanu, kas pēc izmantošanas iesūknēti atpakaļ ūdeņu ieguves horizontā, nemainot ūdeņu ķīmisko sastāvu (izņemot atsāļošanu);
4. balasta smilšu novietošanu vietējās pašvaldības noteiktajās vietās;
5. piesārņojuma ievadīšanu augsnes vai grunts filtrācijas slānī (absorbentā), ja attīrīšanas iekārtas projektā tā paredzēta kā piesārņojuma attīrīšanas metode;
6. avārijas noplūdes dēļ nelikumīgi vidē nonākušā tā piesārņojuma apjomu, kuru atbildīgā persona savākusi vai neitralizējusi saskaņā ar Valsts vides dienesta noteiktajiem termiņiem un prasībām;
7. gruntsūdeņu līmeņa pazemināšanas procesā atsūknētajiem ūdeņiem, ja to atsūknēšana saistīta ar derīgo izrakteņu ieguvi;
8. ražošanas vajadzībām izlietotajiem ūdeņiem, ja tie pēc attīrīšanas izmantoti atkārtoti;
9. radioaktīvo vielu izmantošanu, kuras izmanto:
* valsts iestādes;
* ārstniecības iestā­des;
* radioaktīvo atkritumu apglabāšanas un pārvaldības komercsabiedrības;
* iekārtā, ja pirkuma līgumā ir ietvertas garantijas izlietoto jonizējošā starojuma avotu nosūtīšanai atpakaļ ražotājvalstij;
* demonstrēšanai izstādēs, gadatirgos vai līdzīgos pasākumos un tās ievestas Latvijā uz laikposmu, kas nepārsniedz 30 dienas.
1. oglekļa dioksīda (CO2) emisijām no stacionārajām tehnoloģiskajām iekārtām un gaisa kuģiem un par oglekļa dioksīda (CO2) emisiju, kas rodas, izmantojot atjaunojamos energoresursus un kūdru;
2. ozona slāni noārdošu vielu izmantošanu, ja komersants atbilstoši vides aizsardzības normatīvajos aktos noteiktajām tehnoloģiskajām un vides aizsardzības prasībām ozona slāni noārdošu vielu izmanto citu ķīmisku vielu ražošanai un ķīmiskajā pārveides procesā ozona slāni noārdoša viela pilnībā maina savu ķīmisko sastāvu.

Nodokļa atbrīvojumi tiek piemēroti, ja nodokļa maksātājs nodrošina vides aizsardzības normatīvajos aktos noteikto objektu atkritumu reģenerācijas normu izpildi, kā arī izpilda likuma nosacījumu par apsaimniekošanas sistēmu darbību, šādiem nodokļa objektiem:

1. par transportlīdzekļiem, kurus pirmo reizi pastāvīgi reģistrē LR;
2. par iepakojumu un vienreiz lietojamiem galda traukiem un piederumiem;
3. par videi kaitīgām precēm.

*Ļoti būtiski ir apzināties, ka DRN atbrīvojumu sistēma ir veidota ar konkrētu mērķi* – nodrošināt Latvijas saistības attiecībā uz ES direktīvu prasību izpildi atkritumu, tajā skaitā specifisku atkritumu, apsaimniekošanas jomā un īstenot paplašinātās ražotāju atbildības principa īstenošanu.

DRN atbrīvojumu apmērs **2017.gadā** bija **203,5** milj. *euro*, kas ir **0,76%** no IKP un par gandrīz **8 reizēm** lielāks nekā kopējie DRN ieņēmumi. Salīdzinājumā ar 2016.gadu piemērotais atbrīvojuma apmērs ir palielinājies par 26,01 milj. *euro* jeb 14,6%. Tomēr nevar runāt par šādu summu kā potenciālo ieņēmumu daļu, jo nodokļa likmju apmērs veidots tādejādi, kas tas ir 2-3 reizes augstāks, nekā atbilstošo atkritumu apsaimniekošanas izmaksas, ar mērķi motivēt īstenot ražotāju atbildības principu un panākot ražotāju un tirgotāju aktīvu iesaisti un atbildību par viņu darbības rezultātā radīto atkritumu apsaimniekošanas nodrošināšanu atbilstošos apmēros.

2017.gadā lielākais atbrīvojuma apjoms no DRN samaksas tika piemērots iepakojumam un vienreiz lietojamiem galda traukiem un piederumiem – **65,2%**, videi kaitīgām precēm tas sastādīja – **34,4%** un transportlīdzekļiem, kurus pirmo reizi pastāvīgi reģistrē Latvijas Republikā – **0,4%**.

Atbrīvojuma apjoms no DRN samaksas *par iepakojumu un vienreiz lietojamiem galda traukiem un piederumiem* 2017.gadā bija **132,7 milj.** *euro*. 2017.gadā, salīdzinot ar 2016.gadu, atbrīvojumu no DRN samaksas par iepakojumu un vienreiz lietojamiem galda traukiem un piederumiem apmērs irpalielinājies par 11,8% jeb 14,04 milj. *euro*.

Atbrīvojuma apjoms no DRN samaksas *par videi kaitīgām precēm* 2017.gadā bija **70,0 milj.***euro*. 2017.gadā, salīdzinot ar 2016.gadu, atbrīvojumu no DRN samak­sas par videi kaitīgām precēm apmērs irpalielinājies par 19,9% jeb 11,61 milj. *euro*.

***4.9.tabula Dabas resursu nodokļa atbrīvojumu apmērs 2015. – 2017.gadā***

|  |  |  |  |  |
| --- | --- | --- | --- | --- |
| **Nodokļa atvieglojums** | **2015** | **2016** | *% pret iepr. gadu* | **2017** |
| **Milj. *euro*** | **Milj. *euro*** | *% pret iepr. gadu* | *% pret DRN ieņēm.* | *% no IKP* |
| 1. **Par transportlīdzekļiem, kurus pirmo reizi pastāvīgi reģistrē LR**
 | **0,6** | **0,5** | ***-14,6*** | **0,8** | ***76,6*** | ***3,2*** | ***0,00*** |
| 1. **Par iepakojumu un vienreiz lietojamiem galda traukiem un piederumiem**,*t.sk.:*
 | **113,5** | **118,7** | ***4,5*** | **132,7** | ***11,8*** | ***517,9*** | ***0,5*** |
| * 1. No stikla izejmateriāliem
 | 22,3 | 24,1 | *8,0* | 26,6 | *10,2* | *103,7* | *0,1* |
| * 1. No plastmasas izejmateriāliem
 | 41,4 | 42,6 | *3,0* | 45,5 | *6,7* | *177,5* | *0,2* |
| * 1. No metāla izejmateriāliem
 | 11,6 | 11,6 | *0,3* | 13,6 | *16,9* | *53,1* | *0,1* |
| * 1. No koksnes, papīra un kartona vai citu dabisko šķiedru un bioplastmasas izejmateriāliem
 | 28,4 | 29,9 | *5,2* | 32,4 | *8,6* | *126,6* | *0,1* |
| * 1. Plastmasas maisiņi
 | 8,2 | 8,8 | *8,3* | 12,1 | *36,6* | *47,1* | *0,04* |
| * 1. No oksisadalāmās plastmasas un polistirola izejmateriāliem
 | 1,6 | 1,6 | *-2,6* | 2,6 | *60,3* | *10,0* | *0,01* |
| 1. **Par videi kaitīgām precēm,** *t.sk*.:
 | **58,9** | **58,4** | ***-1,0*** | **70,0** | ***19,9*** | ***273,1*** | ***0,3*** |
| * 1. Smēreļļas
 | 2,6 | 2,5 | *-3,2* | 2,6 | *1,5* | *10,0* | *0,01* |
| * 1. Svinu saturoši elektriskie akumulatori
 | 2,9 | 3,7 | *26,4* | 3,4 | *-7,3* | *13,3* | *0,01* |
| * 1. Galvaniskie elementi un galvaniskās baterijas
 | 3,6 | 3,5 | *-3,6* | 3,7 | *6,8* | *14,6* | *0,01* |
| * 1. Citi elektriskie akumulatori
 | 1,5 | 1,8 | *20,2* | 2,2 | *26,5* | *8,7* | *0,01* |
| * 1. Visu veidu riepas
 | 5,3 | 5,0 | *-5,7* | 7,8 | *57,9* | *30,5* | *0,03* |
| * 1. Liela izmēra mājsaimniecības iekārtas
 | 9,9 | 9,9 | *-0,4* | 12,5 | *26,8* | *48,7* | *0,05* |
| * 1. Liela izmēra dzesēšanas iekārtas, saldētavas un ledusskapji
 | 6,7 | 7,0 | *4,8* | 9,4 | *34,3* | *36,6* | *0,03* |
| * 1. Maza izmēra mājsaimniecības iekārtas
 | 4,6 | 4,6 | *1,0* | 5,4 | *16,5* | *21,0* | *0,02* |
| * 1. Informācijas tehnoloģijas un elektronisko sakaru iekārtas
 | 5,3 | 4,8 | *-9,6* | 4,7 | *-2,9* | *18,3* | *0,02* |
| * 1. Televizori
 | 2,7 | 1,6 | *-41,5* | 3,2 | *103,4* | *12,7* | *0,01* |
| * 1. Elektriskie un elektroniskie instrumenti
 | 5,1 | 5,4 | *5,9* | 5,8 | *8,0* | *22,7* | *0,02* |
| * 1. Gāzizlādes spuldzes
 | 1,5 | 1,3 | *-17,0* | 1,0 | *-20,1* | *3,9* | *0,00* |
| * 1. Apgaismes ķermeņi
 | 2,8 | 2,7 | *-5,3* | 3,1 | *17,7* | *12,2* | *0,01* |
| * 1. Rotaļlietas, sporta un atpūtas piederumi
 | 1,2 | 0,9 | *-24,5* | 0,8 | *-14,6* | *3,1* | *0,00* |
| * 1. Pārējās videi kaitīgās preces20
 | 3,2 | 3,8 | *19,1* | 4,3 | *11,7* | *16,8* | *0,02* |
| **KOPĀ** | **173,0** | **177,5** | ***2,6*** | **203,5** | ***14,6*** | ***794,2*** | ***0,76*** |

*20Elektriskie akumulatori (Ni-Cd, Fe-Ni), eļļas filtri, monitori, mobilie tālruņi, plašam patēriņam paredzētās iekārtas, monitoringa un kontroles instrumenti, medicīniskās ierīces un tirdzniecības automāti*

*(Datu avots: Finanšu ministrijas aprēķini pēc Vides aizsardzības un reģionālās attīstības ministrijas datiem*

**Elektroenerģijas nodokļa atvieglojumi**

Elektroenerģijas nodokļa atbrīvojumu kopējais apmērs **2017.gadā** bija **2,6** milj. *euro*, kas ir **0,01%** no IKP. 2017.gadā elektroenerģijas nodokļa atbrīvojumu apmērs bija 56,5% no faktiskajiem elektroenerģijas nodokļa ieņēmumiem (4,6 milj. *euro*).

Salīdzinājumā ar iepriekšējo gadu, 2017.gadā kopējais atbrīvojumu apmērs samazinājies ir par 6,6 milj. *euro* jeb 71,8%. Tas saistīts ar to, ka no 2017.gada 1.janvāra vairs nav spēkā nodokļa atbrīvojumi elektroenerģijai, kas iegūta no atjaunojamiem energoresursiem, hidroelektrostacijās, koģenerācijas stacijās un ko izmanto elektroenerģijas ražošanai un siltumenerģijas un elektroenerģijas ražošanai koģenerācijā.

***4.10. tabula Elektroenerģijas nodokļa atbrīvojumu apmērs 2015. – 2017.gadā***

|  |  |  |  |  |
| --- | --- | --- | --- | --- |
| **Nodokļa atvieglojums** | **2015** | **2016** | *% pret iepr. gadu* | **2017** |
| **Milj. *euro*** | **Milj. *euro*** | *% pret iepr. gadu* | *% pret EN ieņēm.* | *% no IKP* |
| 1. **Elektroenerģija, kas atbrīvota no nodokļa saskaņā ar likuma 6.panta pirmo daļu***, tai skaitā,* kas iegūta:
 | **4,9** | **6,6** | ***35,5*** | **-** | **-** | **-** | **-** |
| * 1. No atjaunojamajiem energore­sursiem *(nav spēkā no 01.01.2017.)*
 | 0,6 | 1,4 | *128,1* | - | - | - | - |
| * 1. Hidroelektrostacijās *(nav spēkā no 01.01.2017.)*
 | 2,8 | 3,2 | *13,2* | - | - | - | - |
| * 1. Koģenerācijas stacijās *(nav spēkā no 01.01.2017.)*
 | 1,4 | 2,0 | *39,5* | - | - | - | - |
| 1. **Elektroenerģija, kas atbrīvota no nodokļa saskaņā ar likuma 6.panta otro un trešo daļu,** *t.sk.:*
 | **2,6** | **2,6** | ***-1,5*** | **2,5** | ***-2,8*** | ***54,4*** | ***0,01*** |
| * 1. Elektroenerģija, kas izmantota elektroenerģijas ražošanai, sadalei un pārvadei *(nav spēkā no 01.01.2017.)*
 | 0,6 | 0,6 | *-0,6* |  - | -  | **-** | **-** |
| * 1. Elektroenerģija, kas izmantota siltumenerģijas un elektro­enerģijas ražošanai koģenerācijā *(nav spēkā no 01.01.2017.)*
 | 0,1 | 0,1 | *4,8* | -  |  - | **-** | **-** |
| * 1. Elektroenerģija, kas izmantota preču pārvadājumiem un sabied­ris­kajiem pasažieru pārvadā­jumiem
 | 0,1 | 0,1 | *2,6* | 0,1 | *2,1* | *2,3* | *0,00* |
| * 1. Elektroenerģija, kas piegādāta mājsaimniecībām
 | 1,8 | 1,7 | *-2,3* | 1,6 | *-5,2* | *35,5* | *0,01* |
| * 1. Elektroenerģija, kas izmantota citu Eiropas Savienības dalībvalstu vai citu ārvalstu pārstāvjiem vai organizācijām
 | 0,03 | 0,03 | *-7,44* | 0,00 | *-84,4* | *0,1* | *0,00* |
| * 1. Elektroenerģija, kas tiešā veidā izlietota elektroenerģijas sadalei un pārvadei21
 | **-** | **-** | *-* | 0,8 | *100,0* | *16,5* | *0,00* |
| 1. **Apliekamais elektroenerģijas daudzums, kas piegādāts personām ielu apgaismošanas pakalpojumu sniegšanai, un kas atbrīvots no nodokļa saskaņā ar likuma 6.panta piekto daļu**
 | **0,03** | **0,01** | ***-62,18*** | **0,09** | ***672,0*** | ***2,0*** | ***0,00*** |
| **KOPĀ** | **7,5** | **9,2** | ***22,3*** | **2,6** | ***-71,8*** | ***56,5*** | ***0,01*** |

*21 Atbrīvojums nav detalizētāk atšifrējams. Tas ietvert elektroenerģiju, kas izmantota pārvadājumiem, ES dalībvalstu vai citu ārvalstu pārstāvjiem vai organizācijām vai piegādāta mājsaimniecībām*

*(Datu avots: Finanšu ministrijas aprēķini pēc datiem no elektroenerģijas nodokļa deklarācijām uz 16.07.2018.)*

2017.gadā lielākie elektroenerģijas nodokļa atvieglojumi pēc to apmēra tiek piemēroti elektroenerģijai, kas piegādāta mājsaimniecībām (**62,9%**) un elektroenerģijai, kas tiešā veidā izlietota elektroenerģijas sadalei un pārvadei (**29,2%**).

***4.7.att. Elektroenerģijas nodokļa atvieglojumu procentuālais sadalījums pēc to apmēra 2017.gadā***

*(Datu avots: Finanšu ministrijas aprēķini)*

4.2. Nodokļu parādi

Kopējais nodokļu parāds 2018.gada 1.janvārī ir **1,22** miljardi *euro* un, salīdzinot ar 2017.gada 1.janvāri, kopējais nodokļu parāds ir samazinājies par **0,14 miljardiem *euro*** jeb 10,5%. Nodokļu parādu samazinājumu galvenokārt noteica pievienotās vērtības nodokļa un valsts sociālo apdrošināšanas obligāto iemaksu parāda atlikuma samazinājums.

Analizējot nodokļu parādus pēc to struktūras, lielāko īpatsvaru kopējā nodokļu parādu struktūrā 2018.gada 1.janvārī veidoja aktuālie parādi – 63,2% jeb 0,7 miljardi *euro*, un to īpatsvars, salīdzinot ar 2017.gada 1.janvāri, ir samazinājies par 8,1 procentpunktiem. Apturēto parādu īpatsvars 2018.gada 1.janvārī ir 27,5% jeb 0,3 miljardi *euro* un, salīdzinot ar 2017.gada 1.janvāri, to īpatsvars ir palielinājies par 3 procentpunktiem, bet termiņa pagarinājumu atlikuma īpatsvars, salīdzinot ar 2017.gada 1.janvāri, ir palielinājies par 5,1 procentpunktiem un to īpatsvars kopējā nodokļu parādu struktūrā ir 9,3%.

4.11. tabula. Nodokļu parādi, milj. euro

| **Parāda veids** | **2017.gada****1.janvārī** | **2018.gada****1.janvārī** | **Izmaiņas**(2018.gada 1.janvāris- 2017.gada 1.janvāris) |
| --- | --- | --- | --- |
| *milj. euro* | *%* |
| Aktuālie parādi | 969,73 | 768,66 | -201,07 | -20,7 |
| Termiņa pagarinājumu atlikums | 57,10 | 113,39 | 56,29 | 98,6 |
| Apturētie parādi | 333,36 | 334,92 | 1,56 | 0,5 |
| **KOPĀ** | **1 360,20** | **1 216,97** | **-143,23** | **-10,5** |

***(Datu avots: Finanšu*** *ministrijas aprēķini, izmantojot Valsts ieņēmumu dienesta datus)*

**Aktuālie parādi** ir parādi, kam saskaņā ar likuma „Par nodokļiem un nodevām” 29.pantu tiek aprēķināta nokavējuma nauda no laikā nenomaksātā pamatparāda 0,05% par katru nokavēto dienu, ja konkrētā nodokļa likumā nav noteikti citi nokavējuma naudas apmēri.

2018.gada 1.janvārī aktuālie parādi ir 768,7 milj. *euro*, kas, salīdzinot ar 2017.gada 1.janvāri, ir samazinājušies par 201,1 milj. *euro* jeb 20,7%.

**Apturētie parādi** ir parādi, kam saskaņā ar likuma “Par nodokļiem un nodevām” 29.pantu tiek pārtraukta nokavējuma naudas aprēķināšana, kā arī saskaņā ar minētā likuma 26.panta sesto daļu ir apturēta uzsāktā un netiek uzsākta no jauna nokavēto nodokļu maksājumu piedziņa.

Apturētie parādi 2018.gada 1.janvārī ir 334,9 milj. *euro* un, salīdzinot ar 2017.gada 1.janvāri, tie palielinājušies par 1,6 milj. *euro* jeb 0,5%. Visa apturēto parādu summa ir nodokļu maksātājiem, kuri atzīti par maksātnespējīgiem.

2018.gada 1.janvārī piešķirto un vēl nesamaksāto **termiņa pagarinājumu atlikums** ir 113,4 milj. *euro*. Salīdzinot ar 2017.gada 1.janvāri, piešķirto un vēl nesamaksāto termiņa pagarinājumu atlikums palielinājies par 56,3 milj. *euro* jeb 98,6%.

Kopējā nodokļu parādu struktūrā 2018.gada 1.janvārī lielākais īpatsvars ir pievienotās vērtības nodokļa parādiem – 47,3% jeb 575,49 milj. *euro* un,salīdzinot ar 2017.gada 1.janvāri, tie samazinājušies par 143,73 milj. *euro* jeb 20,0%, kas ir izskaidrojams ar aktuālo parādu samazināšanos.

***4.12.tabula. Nodokļu parādi, milj. euro***

|  |  |  |  |
| --- | --- | --- | --- |
| **Nodokļa veids** | **Parāds 2017.gada 1. janvārī** | **Parāds 2018.gada 1. janvārī** | **Izmaiņas**(2018.gada 1.janvāri - 2017.gada 1.janvāris) |
| *milj. euro* | *%* |
| **Uzņēmumu ienākuma nodoklis, t.sk:** | **111,83** | **92,35** | **-19,47** | **-17,4** |
| -aktuālie parādi | 75,20 | 50,54 | -24,65 | -32,8 |
| -termiņa pagarinājumu atlikums | 7,10 | 6,32 | -0,78 | -11,0 |
| -apturētie parādi | 29,53 | 35,49 | 5,97 | 20,2 |
| **Pievienotās vērtības nodoklis, t.sk.:** | **719,23** | **575,49** | **-143,73** | **-20,0** |
| -aktuālie parādi | 498,13 | 335,48 | -162,65 | -32,7 |
| -termiņa pagarinājumu atlikums | 32,19 | 47,09 | 14,90 | 46,3 |
| -apturētie parādi | 188,90 | 192,92 | 4,02 | 2,1 |
| **Akcīzes nodoklis, t.sk.:** | **23,67** | **23,98** | **0,31** | **1,3** |
| -aktuālie parādi | 16,73 | 16,08 | -0,65 | -3,9 |
| -termiņa pagarinājumu atlikums | 3,53 | 4,16 | 0,63 | 17,8 |
| -apturētie parādi | 3,40 | 3,74 | 0,33 | 9,7 |
| **Iedzīvotāju ienākuma nodoklis, t.sk.:** | **325,97** | **310,87** | **-15,10** | **-4,6** |
| -aktuālie parādi | 253,22 | 235,62 | -17,60 | -7,0 |
| -termiņa pagarinājumu atlikums | 5,54 | 18,76 | 13,22 | 238,5 |
| -apturētie parādi | 67,21 | 56,49 | -10,72 | -15,9 |
| **Valsts sociālās apdrošināšanas obligātās iemaksas, t.sk.:** | **157,08** | **155,21** | **-1,88** | **-1,2** |
| -aktuālie parādi | 110,79 | 102,02 | -8,76 | -7,9 |
| -termiņa pagarinājumu atlikums | 8,51 | 20,85 | 12,34 | 145,0 |
| -apturētie parādi | 37,79 | 32,33 | -5,46 | -14,4 |

*(Datu avots: Finanšu ministrijas aprēķini, izmantojot Valsts ieņēmumu dienesta datus)*

2018.gada 1.janvārī, salīdzinot ar 2017.gada 1.janvāri, iedzīvotāju ienākuma nodokļa parāds ir samazinājies par 15,1 milj. *euro* jeb 4,6% un to īpatsvars kopējā nodokļu parādu struktūrā ir palielinājies par 1,5 procentpunktiem un ir 25,5%.

Valsts sociālās apdrošināšanas obligāto iemaksu parāds 2018.gada 1.janvārī, salīdzinot ar 2017.gada 1.janvāri, ir samazinājies par 1,88 milj. *euro* jeb 1,2%, jo samazinājies aktuālo parādu atlikums, kā arī apturētie parādi.

Salīdzinot ar 2017.gada 1.janvāri, uzņēmumu ienākuma nodokļa parāds ir samazinājies par 19,47 milj. *euro* jeb 17,4%.

2018.gada 1.janvārī, salīdzinot ar 2017.gada 1.janvāri, akcīzes nodokļa kopējie parādi ir palielinājušies par 0,31 milj. *euro* jeb 1,3%, jo ir palielinājies termiņa pagarinājumu atlikums un apturētie parādi, savukārt aktuālie parādi samazinājušies par 0,65 milj. *euro* jeb 3,9%.

Lai pārvarētu finansiālas grūtības, nodokļu maksātāji var lūgt piešķirt nodokļu samaksas termiņa pagarinājumus (turpmāk – termiņa pagarinājumi). 2017.gadā 10 850 nodokļu samaksas termiņa pagarinājumi[[2]](#footnote-2), kuriem termiņa pagarinājuma sākuma datums ir 2017.gadā, piešķirti 4 752 nodokļu maksātājiempar kopējo summu 118,35 milj. *euro*.Salīdzinot ar iepriekšējo gadu, samazinājies gan piešķirto termiņa pagarinājumu skaits (par 269 termiņa pagarinājumiem jeb 2,4 %), gan piešķirtā summa (par 1,54 milj. *euro* jeb 1,3 %). Par 402 nodokļu maksātājiem jeb 7,8 % samazinājies arī nodokļu maksātāju, kuri saņēmuši termiņa pagarinājumus, skaits.

1. *Izmaksas, kas netiek investētas uzņēmuma attīstībā, t.sk., dividendes, ar saimniecisko darbību nesaistītie izdevumi, reprezentācijas izmaksas, kas pārsniedz noteikto apmēru, u.c.* [↑](#footnote-ref-1)
2. Valsts ieņēmumu dienesta dati uz 10.10.2018. [↑](#footnote-ref-2)